Ved siden af denne ualmindelige sans for rigdom i farver gik en mærkelig hang til fattigdom i former. Derfor kan han blive forunderlig tom og bar, næsten uciviliseret, i sin angst for smålighed og overfyldning. Eksempler herpå findes i rigt mål blandt hans udkast, og det har også til dels fundet udtryk i hans receptionsarbejde, som i det hele taget hører til hans svagere arbejder i sin færdige skikkelse, hvorimod studierne dertil viser, at han under udarbejdelsen har været inde på andre, rigere planer. Fremdeles i hans projekt til et universitetsbibliotek, [[1853]], Ting- og Arresthuset på Blegdamsvej, [[1847]], og Landbohøjskolen, [[1856]].
[[Fil:Villa Sollie by MG Bindesboell 1855.jpg|thumb|left|Bindesbølls tegninger til den banebrydende Villa Sollie i [[Flensborg]]]]
Karakteristisk for omfanget af Bindesbølls begavelse og hans overlegne blik er det, at han trods sin store forkærlighed for den antikke kunst stod så sjælden fordomsfrit lige over for alle andre stilarter; han kendte ikke til borneret klassificeren, men uddrog af enhver stilart, hvad han fandt skønt og anvendeligt. Han har således benyttet [[gotik|gotiske]] motiver til [[Hobro]] Kirke [[1849]], [[Næstved Arresthus|rådhuset]] i [[Næstved]] [[1856]] og det uopførte rådhus i [[Flensborg]]; [[renæssance]]motiver til [[Næstved Løve Apotek]] [[1853]], de [[Skåne|skånske]] [[herregård]]e [[Vram Gunnarstorp slot]] og [[Marsvinsholm]] [[1854]]-[[1856]], [[Thisted gamle rådhus|rådhuset]] i [[Thisted]] [[1849]] og [[Stege gamle rådhus|rådhuset]] i [[Stege]] [[1854]] og enkelte slesvigske jernbanebygninger; nordiske træmotiver til flere præstegårde og villaer (fx Krathuset og Skovhuset i [[Ordrup Krat]]) og til dels til [[Klampenborg]] Badeanstalts bygninger med de tækkelige cottager og den ejendommelige koncertsal [[1844]]. Og heller ikke var han bange for at se helt bort fra fordringerne til en bestemt stil, men blot anvende de former, særlig i mursten, som han mente passede bedst til bygningens formål, f.eks. i "Dåreanstalterne" ved Århus [[1850]], [[Roskilde]] [[1853]] og [[Vordingborg]] [[1854]], [[Brumleby|arbejderboligerne på Østerfælled]] [[1854]], Ting- og Arresthuset i [[Odense]] [[1856]] og det ikke udførte Projekt til [[Statsfængslet i Vridsløselille|Vridsløselille Straffeanstalt]] osv.
Historie Organisationer Uddannelsesinstitutioner